**Modelinė dotacijos sutartis**

**„Erasmus+“ profesinio mokymo institucijos besimokančiųjų praktikai**

[Profesinio mokymo siunčiančioji organizacija gali pritaikyti šį šabloną, tačiau jo turinys apima tik minimalius reikalavimus]

Mėlyna spalva: nurodymai profesinio mokymo siunčiančiosioms organizacijoms, kurie turėtų būti ištrinti; geltona spalva: profesinio mokymo siunčiančioji organizacija turi pasirinkti arba redaguoti, kaip taikytina]

**1 pagrindinė veikla – PROFESINIS MOKYMAS**

[Oficialus siunčiančiosios organizacijos pavadinimas]

Adresas: [oficialus adresas],

toliau – organizacija, kuriai pasirašant šią sutartį atstovauja [vardas (-ai), pavardė (-ės), pareigos], ir

p. [Mokinio / besimokančiojo pagal profesinio mokymo programas vardas ir pavardė]

Gimimo data: Pilietybė:

Adresas: [oficialus adresas]

Tel. El. paštas:

Lytis: [vyr. / mot./ nenurodyta] Mokslo metai: 20../20..

Profesinio mokymo lygis: [įrašykite, pvz.: pameistrystė, pirminis profesinis mokymas ar kita]

Dalyko sritis: [laipsnį suteikiančioje siunčiančiojoje institucijoje] Kodas: [ISCED-F kodas]

Baigtų profesinio mokymo mokslo metų skaičius:

Finansinė parama apima: 🞏 lėšas specialiesiems poreikiams

[Jeigu taikytina šalyje] 🞏 finansinę paramą socialiai remtiniems studentams

[Visiems dalyviams, gaunantiems finansinę paramą iš „Erasmus+“ ES lėšų, išskyrus tuos, kurie gauna TIK nulinę stipendiją iš ES lėšų]

Banko sąskaita, į kurią pervedama finansinė parama:

Banko sąskaitos turėtojas (jeigu skiriasi nuo dalyvio):

Banko pavadinimas:

Kliringo / BIC / SWIFT numeris: Sąskaitos / IBAN numeris:

toliau – dalyvis,

susitarė dėl toliau išdėstytų Specialiųjų sąlygų ir Priedų, kurie sudaro neatskiriamą šios sutarties dalį (toliau ‒ sutartis):

[1 pagrindinė veikla – PROFESINIS MOKYMAS naudojant Europos profesinio mokymo kreditų sistemą („ECVET“)]

I priedas „ECVET“ mokymosi sutartis „Erasmus+“ praktikos mobilumui (turi pasirašyti siunčiančiosios ir priimančiosios institucijos ir dalyvis)

II priedas Bendrosios sąlygos

III priedas „ECVET“ susitarimo memorandumas [kurį turi pasirašyti siunčiančiosios ir priimančiosios institucijos]

IV priedas „ECVET“ kokybės užtikrinimo įsipareigojimas (kurį turi pasirašyti siunčiančiosios ir priimančiosios institucijos ir dalyvis)

[1 pagrindinė veikla – PROFESINIS MOKYMAS nenaudojant Europos profesinio mokymo kreditų sistemos („ECVET“)]

I priedas Mokymosi sutartis „Erasmus+“ praktikos mobilumui (turi pasirašyti siunčiančiosios ir priimančiosios institucijos ir dalyvis)

II priedas Bendrosios sąlygos

III priedas Kokybės užtikrinimo įsipareigojimas (kurį turi pasirašyti siunčiančiosios ir priimančiosios institucijos ir dalyvis)

Specialiųjų sąlygų nuostatos yra viršesnės už Prieduose numatytas nuostatas.

[Neprivaloma pateikti šio dokumento pasirašyto I priedo originalų: gali būti pateikiamos nuskaitytos kopijos arba galima naudoti elektroninį parašą, atsižvelgiant į nacionalinius teisės aktus.]

SPECIALIOSIOS SĄLYGOS

1 STRAIPSNIS. SUTARTIES DALYKAS

1.1 Organizacija teikia paramą dalyviui, dalyvaujančiam praktikos mobilumo veikloje pagal „Erasmus+“ programą.

1.2 Dalyvis priima finansinę paramą arba teikiamas paslaugas, nurodytas 3 straipsnyje, ir įsipareigoja vykdyti praktikos mobilumo veiklą, kaip aprašyta I priede.

1.3. Abi šalys gali prašyti pakeisti sutartį ir susitarti dėl jos pakeitimų, įskaitant jos galiojimo pradžios ir pabaigos datas, informuodamos viena kitą apie tai oficialiu raštu arba elektroniniu pranešimu.

2 STRAIPSNIS. ĮSIGALIOJIMAS IR MOBILUMO TRUKMĖ

2.1 Sutartis įsigalioja tą dieną, kai ją pasirašo paskutinė iš dviejų šalių.

2.2 Mobilumo laikotarpis prasideda ne anksčiau kaip [data] ir baigiasi ne vėliau kaip [data]. Mobilumo veiklos laikotarpio pradžios data turi būti pirmoji diena, kai dalyvis turi pasirodyti priimančiojoje organizacijoje. [Organizacija turi pasirinkti – jeigu dalyviai dalyvauja kalbų kursuose, kuriuos organizuoja kita, t. y. ne priimančioji institucija / organizacija mobilumo laikotarpio užsienyje metu: Mobilumo veiklos pradžios data turi būti pirmoji kalbos kursų diena ne priimančiojoje organizacijoje]. Mobilumo veiklos užsienyje pabaigos data turi būti paskutinė diena, kai dalyvis turi būti priimančiojoje organizacijoje.

2.3 Dalyvis gauna finansinę paramą iš „Erasmus+“ ES lėšų […] mėnesiams ir […] dienų [jeigu dalyvis gauna finansinę paramą iš „Erasmus+“ ES lėšų: mėnesių ir papildomų dienų skaičius yra lygus mobilumo laikotarpio trukmei; [Jeigu dalyvis gauna nulinę stipendiją visą laikotarpį: šis mėnesių ir papildomų dienų skaičius turi būti lygus 0].

2.4 Bendra mobilumo laikotarpio trukmė negali būti ilgesnė nei 12 mėnesių.

2.5 Prašymai institucijai pratęsti veiklos laikotarpį turi būti pateikti likus ne mažiau nei vienam mėnesiui iki pradinio mobilumo laikotarpio pabaigos.

2.6 Dalyvavimą mobilumo veikloje patvirtinančiuose dokumentuose (pvz. *Europass* mobilumo dokumente, Praktikos pažymėjime arba prie šių dokumentų pridedamoje pažymoje) turi būti nurodytos patvirtintos mobilumo laikotarpio pradžios ir pabaigos datos.

3 STRAIPSNIS. FINANSINĖ PARAMA

3.1 Finansinę paramą mobilumo laikotarpiui sudaro […] EUR suma, atitinkanti […] EUR per 30 dienų, jeigu mobilumas yra ilgalaikis, arba […] EUR per dieną, jeigu mobilumas yra trumpalaikis.

3.2 [Institucija / organizacija turi pasirinkti 1, 2 arba 3 variantą]

[1 variantas]

Dalyvis gauna […] EUR sumą, skirtą kelionės, individualios paramos, kalbinės paramos ir kursų išlaidoms padengti. Institucija / organizacija turi pasirinkti taikytinas biudžeto kategorijas pagal pagrindinės veiklos, srities ir dalyvių tipą

[2 variantas]

[Institucija / organizacija] skiria dalyviui paramą, apimančią kelionės, pragyvenimo, kalbinės paramos ir kursų mokesčių išlaidas, tiesiogiai teikdama reikalingas paramos paslaugas. Tokiu atveju dotacijos gavėjas užtikrina, kad šis tiesioginis paslaugų teikimas atitiktų reikiamus kokybės ir saugumo standartus.

[3 variantas]

Dalyvis gauna iš institucijos [….] EUR finansinę paramą, skirtą [institucija / organizacija privalo pasirinkti taikytinas biudžeto kategorijas: kelionės, pragyvenimo, kalbinės paramos ir kursų mokesčių išlaidoms padengti], ir paramą, tiesiogiai teikiant reikalingas [institucija / organizacija privalo pasirinkti taikytinas biudžeto kategorijas: kelionės, pragyvenimo, kalbinės paramos ir kursų mokesčių padengimo] paslaugas. Tokiu atveju dotacijos gavėjas užtikrina, kad šis tiesioginis paslaugų teikimas atitiktų reikiamus kokybės ir saugumo standartus.

3.3 Su specialiaisiais poreikiais ar brangiomis kelionėmis į/iš atokiausių Sąjungos regionų ir Užjūrio šalių bei regionų susijusių patirtų išlaidų kompensacija (jeigu taikytina) turi būti pagrįsta dalyvio pateiktais dokumentais.

3.4 Finansinė parama negali būti naudojama panašioms išlaidoms, kurios jau finansuojamos ES lėšomis, padengti.

3.5 Nepažeidžiant 3.4 straipsnio nuostatos, dotacija yra suderinama su bet kokiais kitais finansavimo šaltiniais, įskaitant pajamas, kurių dalyvis galėjo gauti dirbdamas per studijas / praktiką tol, kol jis (ji) vykdo I priede numatytas veiklas.

3.6 Finansinė parama arba jos dalis turi būti grąžinta, jeigu dalyvis nesilaiko sutarties nuostatų [jeigu reikia, institucija / organizacija turi nurodyti konkrečias grąžinimo taisykles]. Jeigu dalyvis nutraukia sutartį prieš terminą, jis privalo grąžinti jau išmokėtos dotacijos sumą, išskyrus tuos atvejus, kai su siunčiančiąja institucija susitariama kitaip. Tačiau, jeigu dalyvis negali vykdyti mobilumo veiklos, kaip aprašyta I priede, dėl nenugalimosios jėgos aplinkybių, jis turi teisę gauti dotacijos sumą, atitinkančią faktinę mobilumo laikotarpio trukmę, kaip apibrėžta 2.2 straipsnyje. Likusios lėšos turi būti grąžintos, nebent būtų kitaip susitarta su siunčiančiąja institucija. Siunčiančioji institucija turi informuoti apie tokius atvejus ir tai turi patvirtinti Nacionalinė agentūra.

4 STRAIPSNIS. MOKĖJIMO TVARKA

4.1 Per 30 kalendorinių dienų nuo tos dienos, kai šią sutartį pasirašo abi šalys, ir ne vėliau kaip iki mobilumo laikotarpio pradžios datos arba gavus patvirtinimą, kad dalyvis atvyksta, dalyviui atliekamas išankstinis mokėjimas, sudarantis [nuo 50 % iki 100 %] 3 straipsnyje nurodytos sumos. Jeigu dalyvis laiku nepateikė pagrindžiančių dokumentų pagal siunčiančiosios institucijos nurodytą grafiką, išimties tvarka išankstinio finansavimo mokėjimas gali būti atliktas vėliau.

4.2 Jeigu pagal 4.1 straipsnį mokėjimą sudaro mažiau nei 100 % maksimalios dotacijos sumos, užpildytos ES internetinės apklausos anketos pateikimas laikomas dalyvio prašymu išmokėti likusią finansinės paramos sumą. Institucija per 45 kalendorines dienas sumoka likusią sumą arba pareikalauja grąžinti lėšas, jeigu jos tampa grąžintinos.

5 STRAIPSNIS. DRAUDIMAS

5.1 Dalyvis turi būti tinkamai apdraustas. [Institucija prie šios sutarties turi pridėti punktą, siekdama užtikrinti, kad besimokantieji būtų aiškiai informuoti apie su draudimu susijusius klausimus. Visais atvejais jame turi būti pažymima, kas yra privaloma arba rekomenduojama. Privalomojo draudimo atveju turi būti nurodyta, kas yra atsakingas už draudimą (praktikos atveju: priimančioji organizacija, siunčiančioji institucija ar besimokantysis). Ši informacija yra neprivaloma, tačiau rekomenduojama: draudimo numeris / nuoroda ir draudimo bendrovė. Tai labai priklauso nuo teisinių ir administracinių nuostatų, kurios yra taikomos siunčiančiojoje ir priimančiojoje šalyje.]

5.2 Šioje sutartyje turi būti patvirtinta, kad **sveikatos draudimas** yra sumokėtas. [*Dažniausiai pagrindinį draudimą suteikia dalyvio nacionalinis sveikatos draudimas per jo (jos) vizitą kitoje ES šalyje naudojant Europos sveikatos draudimo kortelę. Tačiau Europos sveikatos draudimo kortelės arba privataus draudimo gali nepakakti, ypač repatriacijos ir specialios medicininės intervencijos atvejais. Tokiu atveju gali būti naudingas papildomas privatus draudimas. Studento siunčiančioji institucija yra atsakinga, kad dalyvis būtų informuotas sveikatos draudimo klausimais*.]

 5.3 Šioje sutartyje turi būti patvirtinta, kad **civilinės atsakomybės draudimas** (apimantis žalą, kuri atsirado dėl studento kaltės darbo vietoje [/ studijų vietoje, jeigu numatyta studijoms]) yra sumokėtas, ir nurodyta, kaip draudimas buvo suorganizuotas.

[*Civilinės atsakomybės draudimas apima žalą, kurią studentas sukėlė per savo vizitą užsienyje (neatsižvelgiant į tai, ar jis (ji) buvo darbe). Skirtingose šalyse, kuriose vykdomas daugiašalis praktikos mobilumas, taikoma įvairi civilinės atsakomybės draudimo tvarka. Todėl kyla rizika, kad praktikantams draudimas nebus taikomas. Siunčiančioji institucija privalo patikrinti, ar civilinės atsakomybės draudimas privalomai apima bent tą žalą, kurią dalyvis sukėlė darbo vietoje. 1 priede aiškiai nurodoma, ar šį draudimą sumoka priimančioji organizacija. Jeigu pagal priimančiosios šalies nacionalinius reglamentus tai neprivaloma, tai negali būti taikoma priimančiajai organizacijai*.]

5.4 Šioje sutartyje turi būti patvirtinta, kad su studento užduotimis susijęs **draudimas nuo nelaimingų atsitikimų** (apimantis bent žalą studentui, kurią jis patyrė darbo vietoje [/ studijų vietoje, jeigu numatyta studijoms]) yra sumokėtas, ir nurodyta, kaip draudimas buvo suorganizuotas.

[*Šis draudimas apima darbuotojų dėl nelaimingo atsitikimo darbe patirtos žalos kompensavimą. Daugelyje šalių darbuotojams taikomas draudimas dėl tokių atsitikimų darbe. Tačiau kiekvienoje šalyje, kuri vykdo daugiašalio mokymosi mobilumo* *programas, gali skirtis, kokiu mastu šis draudimas taikomas praktikantams, dalyvaujantiems tarptautinės praktikos veikloje. Siunčiančioji institucija privalo patikrinti, ar draudimas nuo nelaimingų atsitikimų darbe yra suorganizuotas. 1 priede aiškiai nurodoma, ar šį draudimą sumoka priimančioji organizacija. Jeigu priimančioji organizacija nesuteikia tokio draudimo (kurio jai negalima priskirti, jeigu tai neprivaloma pagal priimančiosios šalies nacionalinius reglamentus), siunčiančioji institucija turi užtikrinti, kad studentui būtų taikomas toks draudimas (kuriuo pasirūpina arba siunčiančioji institucija (savanoriškai, vykdydama kokybės valdymą), arba pats dalyvis*)].

6 STRAIPSNIS. INTERNETINĖ KALBINĖ PARAMA (angl. Online Linguistic Support, „OLS“) [Taikoma tik mobilumui, kurio pagrindinė dėstymo arba darbo kalba yra anglų, prancūzų, vokiečių, italų, ispanų, olandų, graikų, lenkų, portugalų, švedų, čekų ir danų (arba papildomos kalbos, kai jos tampa prieinamos per Internetinės kalbinės paramos (angl. „OLS“) priemonę), išskyrus tuos atvejus, kai šios kalbos yra gimtosios]

6.1. Dalyvis privalo atlikti kalbos žinių vertinimą Internetinės kalbinės paramos sistemoje prieš mobilumą ir mobilumo laikotarpio pabaigoje.

6.2 [Taikoma tik dalyviams, kurie mokosi pagal „OLS“ kalbos kursą] Dalyvis privalo lankyti „OLS“ kalbos kursus nuo tada, kai jam suteikiama ši galimybė, ir stengtis gauti iš to maksimalią naudą. Jeigu dalyvis negali lankyti kursų internetu, jis (ji) nedelsdamas (-a) apie tai praneša institucijai.

6.3 [Pasirinktina – turi nuspręsti dotacijos gavėjas] Kad būtų sumokėta galutinė finansinės paramos suma, reikia pateikti privalomąjį „OLS“ kalbos vertinimą internetu mobilumo laikotarpio pabaigoje.

7 STRAIPSNIS. ES APKLAUSA

7.1. Pasibaigus mobilumo užsienyje laikotarpiui, dalyvis turi užpildyti ir pateikti ES internetinės apklausos anketą (angl. *on-line EU Survey*) ne vėliau kaip per 30 kalendorinių dienų nuo tada, kai el. paštu gauna kvietimą ją užpildyti. Iš dalyvių, kurie neužpildo ir nepateikia ES apklausos anketos, jų institucija gali pareikalauti grąžinti visą gautą finansinę paramą arba jos dalį.

7.2 Siekiant surinkti išsamią informaciją pripažinimo klausimais, studentui gali būti papildomai atsiųstas klausimynas internetu.

8 STRAIPSNIS. TAIKYTINA TEISĖ IR KOMPETENTINGAS TEISMAS

8.1 Sutarčiai taikoma Lietuvos Respublikos teisė.

8.2 Pagal taikomus nacionalinės teisės aktus nustatytas kompetentingas teismas turi išimtinę jurisdikciją nagrinėti bet kokius ginčus, kilusius tarp institucijos ir dalyvio dėl šios Sutarties aiškinimo, taikymo arba galiojimo, jeigu toks ginčas negali būti išspręstas taikiai.

PARAŠAI

Dalyvis Siunčiančiosios institucijos /

 organizacijos pavadinimas

[vardas, pavardė] [Teisinio atstovo vardas, pavardė,

 pareigos]

[parašas] [parašas]

Sudaryta [vieta], [data] Sudaryta [vieta], [data]

**I priedas**

[1 pagrindinė veikla – PROFESINIS MOKYMAS naudojant Europos profesinio mokymo kreditų sistemą („ECVET“)]

**„ECVET“ mokymosi sutartis „Erasmus+“ praktikos mobilumui**

[1 pagrindinė veikla – PROFESINIS MOKYMAS nenaudojant Europos profesinio mokymo kreditų sistemos („ECVET“)]

**Mokymosi sutartis „Erasmus+“ praktikos mobilumui**

**II priedas**

**BENDROSIOS SĄLYGOS**

**1 straipsnis. Atsakomybė**

Kiekviena sutarties šalis atleidžia viena kitą nuo bet kokios civilinės atsakomybės dėl jos ar jos personalo patirtų nuostolių, susijusių su sutarties vykdymu, išskyrus tuos atvejus, kai tokių nuostolių kilo dėl tyčinio ir šiurkštaus kitos šalies ar jos personalo aplaidumo.

Lietuvos Nacionalinė agentūra arba Europos Komisija ar jos personalas nelaikomi atsakingais, jei būtų gautas reikalavimas pagal šią sutartį atlyginti žalą, patirtą mobilumo laikotarpiu. Taigi Lietuvos Nacionalinė agentūra arba Europos Komisija netenkins jokių kartu su minėtu reikalavimu gautų prašymų atlyginti žalą.

**2 straipsnis. Sutarties nutraukimas**

Dalyviui nevykdant bet kurių su šia sutartimi susijusių įsipareigojimų ir neatsižvelgiant į pasekmes, pagal galiojančius teisės aktus institucija turi teisę nutraukti arba anuliuoti sutartį be jokių tolesnių teisinių formalumų, jeigu dalyvis nesiima jokių veiksmų per vieną mėnesį nuo pranešimo registruotu paštu gavimo dienos.

Jei dalyvis nutraukia sutartį nepasibaigus jos galiojimo terminui arba nesilaiko sutarties sąlygų, jis (ji) privalo grąžinti jam (jai) jau išmokėtą dotaciją, nebent būtų kitaip susitarta su siunčiančiąja organizacija.

Jei dalyvis sutartį nutraukia dėl nenugalimosios jėgos (*force majeure*) aplinkybių, t. y. nenumatytos ir neįprastos situacijos ar įvykio, kurių dalyvis negali kontroliuoti ir kurie nepriklauso nuo dalyvio klaidos ar aplaidumo, dalyvis turi teisę gauti dotacijos dalį, atitinkančią faktinį mobilumo laikotarpį. Likusios lėšos privalo būti grąžintos, nebent būtų kitaip susitarta su siunčiančiąja organizacija.

**3 straipsnis. Duomenų apsauga**

Visa sutartyje nurodyta asmeninė informacija privalo būti tvarkoma pagal Europos Parlamento ir Tarybos reglamentą Reglamentą (EB) Nr. 2018/1725 dėl asmenų apsaugos Bendrijos institucijoms ir įstaigoms tvarkant asmens duomenis ir tokių duomenų laisvo judėjimo. Šios sutarties įgyvendinimo ir pratęsimo tikslais tokius duomenis gali tvarkyti tik siunčiančioji institucija, Nacionalinė agentūra ir Europos Komisija, neribojant galimybės pateikti šiuos duomenis institucijoms, atsakingoms už patikrinimą ir auditą pagal ES teisės aktus (Europos Audito Rūmams ir Europos kovos su sukčiavimu biurui (OLAF).

Pateikęs prašymą raštu, dalyvis gali susipažinti su savo asmens duomenimis ir ištaisyti netikslią ar nepilną informaciją. Visus su asmens duomenų tvarkymu susijusius klausimus sprendžia siunčiančioji institucija ir (arba) Nacionalinė agentūra. Jeigu Europos Komisija netinkamai tvarko asmens duomenis, dalyvis gali pateikti skundą dėl netinkamo asmens duomenų tvarkymo Europos duomenų apsaugos priežiūros pareigūnui.

**4 straipsnis. Patikrinimai ir auditas**

Sutarties šalys įsipareigoja teikti bet kokią išsamią informaciją, kurios prašo Europos Komisija, Lietuvos Nacionalinė agentūra arba bet kuri kita Europos Komisijos ar Lietuvos Nacionalinės agentūros įgaliota išorės įstaiga, kad galėtų patikrinti, ar laikomasi mobilumo laikotarpio ir šios sutarties nuostatų.